►M2 Nimet (translitterointi latinalaisiin aakkosiin) ◄ ►M2 Nimet ◄ Tunnistetiedot Luetteloon merkitsemisen perusteet Luetteloon merkitsemisen päivämäärä

1. Alexander (Alexandr) Petrovich KALASHNIKOV Aлександр Петрович КАЛАШНИКОВ Asema(t): Venäjän vankeinhoitolaitoksen (Russian Federal Penitentiary Service (FSIN)) johtaja Syntymäaika: 27.1.1964 Syntymäpaikka: Tatarsk, Novosibirskin alue/Oblasti, Venäjän SFNT (nykyinen Venäjän federaatio) Kansalaisuus: Venäjä Sukupuoli: mies Alexander Kalashnikov on toiminut Venäjän vankeinhoitolaitoksen (Russian Federal Penitentiary Service (FSIN)) johtajana 8. lokakuuta 2019 alkaen. Tässä tehtävässä hän valvoo FSIN:n kaikkea toimintaa. FSIN:n johtajan ominaisuudessa hän on vastuussa vakavista ihmisoikeusloukkauksista Venäjällä, mukaan lukien mielivaltaiset pidätykset ja vangitsemiset. Aleksei Navalnyin tapauksessa, kun Navalnyi oli Saksassa (syyskuu 2020 – tammikuu 2021) toipumassa myrkytyksestä Novitšok-ryhmään kuuluvalla hermomyrkyllä, 28. joulukuuta 2020 FSIN vaati häntä ilmoittautumaan välittömästi rikosseuraamustyöntekijälle tai hän tulisi tuomituksi vankeusrangaistukseen petostuomiota koskevan ehdollisen rangaistuksen rikkomisesta. Euroopan ihmisoikeustuomioistuin totesi vuonna 2018 tämän petostuomion mielivaltaiseksi ja epäoikeudenmukaiseksi. FSIN:n virkailijat pidättivät 17. tammikuuta 2021 Alexander Kalashnikovin määräyksestä Aleksei Navalnyin tämän saavuttua Moskovan lentoasemalle. Aleksei Navalnyin pidätys perustuu Himkin kaupungin tuomioistuimen päätökseen, joka puolestaan annettiin FSIN:n pyynnöstä. FSIN oli pyytänyt jo joulukuun 2020 lopulla tuomioistuinta muuttamaan Aleksei Navalnyin ehdollisen rangaistuksen vankeusrangaistukseksi. Euroopan ihmisoikeustuomioistuin määräsi 17. päivänä helmikuuta 2021 Venäjän federaation hallituksen vapauttamaan Aleksei Navalnyin. 2. maaliskuuta 2021

2. Alexander (Alexandr) Ivanovich BASTRYKIN Алексaндр Ивaнович БАСТРЫКИН Asema(t): Venäjän federaation tutkintakomitean puheenjohtaja Syntymäaika: 27.8.1953 Syntymäpaikka: Pihkova, Venäjän SFNT (nykyinen Venäjän federaatio) Kansalaisuus: Venäjä Sukupuoli: mies Alexander Bastrykin on toiminut Venäjän federaation tutkintakomitean, jäljempänä 'komitea', puheenjohtajana tammikuusta 2011 lähtien (ja varapuheenjohtajana loka-joulukuussa 2010). Tässä tehtävässä hän valvoo komitean kaikkea toimintaa. Virallisesti komiteaa johtaa Venäjän presidentti. Komitean puheenjohtajan ominaisuudessa Alexander Bastrykin on vastuussa vakavista ihmisoikeusloukkauksista Venäjällä, mukaan lukien mielivaltaiset pidätykset ja vangitsemiset. Alexander Bastrykin on vastuussa komitean laaja-alaisista ja järjestelmällisistä Venäjän opposition vastaisista sortokampanjoista, jotka kohdistuvat niiden jäseniin ja heidän tutkimiseensa. Komitea käynnisti 29. joulukuuta 2020 oppositiojohtaja Aleksei Navalnyita koskevan tutkinnan ja syytti häntä laajamittaisesta petoksesta. Aleksei Navalnyi ja muut julkaisivat artikkeleita Alexander Bastrykinin omistusosuudesta tšekkiläisessä kiinteistöyhtiössä LAW Bohemiassa 2000-luvulla. 2. maaliskuuta 2021

3. Igor Viktorovich KRASNOV Игорь Викторович КРАСНОВ Asema(t): Venäjän federaation valtakunnansyyttäjä Syntymäaika: 24.12.1975 Syntymäpaikka: Arkangeli, Venäjän SFNT (nykyinen Venäjän federaatio) Kansalaisuus: Venäjä Sukupuoli: mies Igor Krasnov on toiminut Venäjän federaation valtakunnansyyttäjänä 22. tammikuuta 2020 alkaen ja on entinen Venäjän federaation tutkintakomitean varapuheenjohtaja. Valtakunnansyyttäjän tehtävässä hän valvoo Venäjän federaation syyttäjänvirastoja, erityissyyttäjän virastoja ja sotilassyyttäjän virastoa. Valtakunnansyyttäjän ominaisuudessa hän on vastuussa vakavista ihmisoikeusloukkauksista, mukaan lukien mielenosoittajien mielivaltaiset pidätykset, sekä laajalle levinneestä ja järjestelmällisestä rauhanomaisen kokoontumis- ja yhdistymisvapauden sekä mielipiteen- ja sananvapauden tukahduttamisesta. Ennen 23 päivänä tammikuuta 2021 pidettyjä mielenosoituksia valtakunnansyyttäjän toimisto varoitti, että osallistujat saatettaisiin vastuuseen. Lisäksi valtakunnansyyttäjän toimisto vaati, että viestinnän, tietotekniikan ja massaviestinnän valvontavirasto (Roskomnadzor) rajoittaa pääsyä opposition verkkosivustoille ja sosiaalisen median tileille, jotka sisälsivät tietoja Aleksei Navalnyin kannattajien suunnitelluista kokouksista. Valtakunnansyyttäjän toimisto vaati 29. tammikuuta 2021 uudelleen, että Roskomnadzor rajoittaa pääsyä opposition verkkosivustoille ja sosiaalisen median tileille, tällä kertaa ennen 30. ja 31. tammikuuta 2021 järjestettyjä Navalnyita puolustavia mielenosoituksia. Varoituksia lähetettiin internetyhtiöille (Facebook, TikTok, Twitter, Google, Mail.ru Group). Valtakunnansyyttäjän toimisto ilmoitti myös, että mielenosoituksiin osallistuvat asetetaan syytteeseen. Valtakunnansyyttäjänvirasto tuki Venäjän vankeinhoitolaitoksen (Russian Federal Penitentiary Service (FSIN)) pyyntöä muuttaa Aleksei Navalnyin ehdollinen tuomio vankeusrangaistukseksi väitetyssä petostapauksessa. Vaikka Euroopan ihmisoikeustuomioistuin oli vuonna 2018 todennut Aleksei Navalnyin tuomion kyseisessä tapauksessa mielivaltaiseksi ja epäoikeudenmukaiseksi, Aleksei Navalnyi pidätettiin tämän saavuttua Moskovan lentoasemalle 17. tammikuuta 2021. 2. maaliskuuta 2021

4. Viktor Vasilievich (Vasilyevich) ZOLOTOV Виктор Васильевич ЗОЛОТОВ Asema(t): Venäjän federaation kansalliskaartin joukkojen (Rosgvardija) johtaja Syntymäaika: 27.1.1954 Syntymäpaikka: Sasovo, Venäjän SFNT (nykyinen Venäjän federaatio) Kansalaisuus: Venäjä Sukupuoli: mies Viktor Zolotov on ollut Venäjän federaation kansalliskaartin joukkojen (Rosgvardija) johtaja 5. huhtikuuta 2016 alkaen ja siten Venäjän federaation kansalliskaartin joukkojen komentaja sekä Rosgvardijaan integroidun liikkuvien erikoisjoukkojen yksikön (Special Purpose Mobile Unit – OMON) komentaja. Tässä tehtävässä hän valvoo Rosgvardijan ja OMONin joukkojen kaikkea toimintaa. Rosgvardijan johtajan ominaisuudessa hän on vastuussa vakavista ihmisoikeusloukkauksista Venäjällä, mukaan lukien mielivaltaisiset pidätykset ja vangitsemiset sekä järjestelmälliset ja laajalle levinneet rauhanomaisen kokoontumis- ja yhdistymisvapauden loukkaukset, erityisesti tukahduttamalla väkivaltaisesti protesteja ja mielenosoituksia. Rosgvardijaa käytettiin 23. tammikuuta 2021 järjestettyjen Navalnyita puolustaneiden mielenosoitusten tukahduttamiseen, ja monien OMONin ja kansalliskaartin jäsenten raportoitiin käyttäytyneen väkivaltaisesti mielenosoittajia kohtaan. Turvallisuusjoukkojen hyökkäyksen kohteeksi joutui kymmeniä toimittajia, mukaan lukien Meduzan kirjeenvaihtaja Kristina Safronova, jota OMONin jäsen löi, ja Novaja Gazetan toimittaja Jelizaveta Kirpanova, jota lyötiin päähän pampulla niin, että hän vuoti verta. Turvallisuusjoukot pidättivät mielivaltaisesti yli 300 alaikäistä lasta. 2. maaliskuuta 2021

5. ZHU Hailun 朱海仑 (kiinankielinen kirjoitustapa) Asema(t): Xinjiangin uiguurien autonomisen alueen 13. kansankongressin entinen apulaispäällikkö Syntymäaika: tammikuu 1958 Syntymäpaikka: Lianshui, Jiangsu (Kiina) Kansalaisuus: kiinalainen Sukupuoli: mies Xinjiangin uiguurien autonomisen alueen poliittisten ja oikeusasioiden komitean entinen sihteeri ja Xinjiangin uiguurien autonomisen alueen puoluekomitean entinen apulaissihteeri (2016–2019). Xinjiangin uiguurien autonomisen alueen 13. kansankongressin, alueellisen lainsäädäntöelimen, entinen apulaispäällikkö (vuodesta 2019 helmikuuhun 2021). 22.3.2021

Zhu Hailun oli Xinjiangin uiguurien autonomisen alueen poliittisten ja oikeusasioiden komitean sihteerinä (2016–2019) vastuussa sisäisen turvallisuuden ja lainvalvonnan ylläpitämisestä Xinjiangin uiguurien autonomisella alueella. Hänellä oli siis keskeinen poliittinen asema ollessaan vastuussa uiguureihin ja muihin etnisiin muslimivähemmistöihin kohdistetun laaja-alaisen valvonta-, säilöönotto- ja indoktrinaatio-ohjelman valvomisesta ja toteuttamisesta. Zhu Hailunia on kuvailtu tämän ohjelman ”arkkitehdiksi”. Hän on siksi vastuussa vakavista ihmisoikeusloukkauksista Kiinassa, erityisesti uiguureihin ja muihin etnisiin muslimivähemmistöihin kohdistetuista laaja-alaisista mielivaltaisista vangitsemisista.

Xinjiangin uiguurien autonomisen alueen 13. kansankongressin apulaispäällikkönä (vuodesta 2019 helmikuuhun 2021) Zhu Hailu käytti ratkaisevaa vaikutusvaltaa Xinjiangin uiguurien autonomisella alueella, jossa uiguureihin ja muihin etnisiin muslimivähemmistöihin kohdistettu laaja-alainen valvonta-, säilöönotto- ja indoktrinaatio-ohjelma jatkuu.

6. WANG Junzheng 王君正 (kiinankielinen kirjoitustapa) Asema(t): Xinjiangin tuotanto- ja rakennuskomennuskunnan (XPCC) puoluesihteeri ja Kiinan Xinjiangin uiguurien autonomisen alueen puoluekomitean apulaissihteeri. XPCC:n poliittinen komissaari ja China Xinjian Group -yrityksen pääjohtaja Syntymäaika: toukokuu 1963 Syntymäpaikka: Linyi, Shandong (Kiina) Kansalaisuus: kiinalainen Sukupuoli: mies Xinjiangin tuotanto- ja rakennuskomennuskunnan (XPCC) puoluesihteeri ja Kiinan Xinjiangin uiguurien autonomisen alueen puoluekomitean apulaissihteeri huhtikuusta 2020 lähtien sekä XPCC:n poliittinen komissaari toukokuusta 2020 lähtien. Xinjiangin uiguurien autonomisen alueen poliittisten ja oikeusasioiden komitean entinen sihteeri (helmikuusta 2019 syyskuuhun 2020). Wang Junzhengilla on myös muita korkeita asemia XPCC:ssa. XPCC on valtion omistama taloudellinen ja puolisotilaallinen organisaatio Xinjiangin uiguurien autonomisella alueella; se käyttää hallinnollista toimivaltaa ja hallinnoi taloudellista toimintaa Xinjiangissa. 22.3.2021

XPCC:n puoluesihteerinä ja poliittisena komissaarina vuodesta 2020 lähtien Wang Junzheng osallistuu kaikkien XPCC:n toteuttamien politiikkojen valvontaan. Tässä asemassa hän on vastuussa vakavista ihmisoikeusloukkauksista Kiinassa, erityisesti uiguurien ja muiden etnisten muslimivähemmistöjen laaja-alaisista mielivaltaisista pidätyksistä ja halventavasta kohtelusta sekä heidän uskonnon- ja vakaumuksenvapautensa järjestelmällisistä loukkauksista, yhdistettynä muun muassa XPCC:n toteuttamaan, uiguureihin ja muihin etnisiin muslimivähemmistöihin kohdistettuun laaja-alaiseen valvonta-, säilöönotto- ja indoktrinaatio-ohjelmaan.

Hän on myös vastuussa XPCC:n harjoittamasta uiguurien ja muiden etnisten muslimivähemmistöjen järjestelmällisestä käytöstä pakkotyövoimana, erityisesti puuvillapelloilla. Xinjiangin uiguurien autonomisen alueen puoluekomitean apulaissihteerinä vuodesta 2020 lähtien Wang Junzheng on osallisena kaikkien Xinjiangissa toteutettavien turvallisuuspolitiikkojen valvonnassa, mukaan lukien edellä mainittu uiguureihin ja muihin etnisiin muslimivähemmistöihin kohdistettu ohjelma. Wang Junzheng oli Xinjiangin uiguurien autonomisen alueen poliittisten ja oikeusasioiden komitean sihteerinä (helmikuusta 2019 syyskuuhun 2020) vastuussa sisäisen turvallisuuden ja lainvalvonnan ylläpitämisestä Xinjiangin uiguurien autonomisella alueella. Hän oli siis keskeisessä poliittisessa asemassa ollessaan vastuussa edellä mainitun ohjelman valvonnasta ja toteuttamisesta.

7. WANG Mingshan 王明山 (kiinankielinen kirjoitustapa) Asema(t): Xinjiangin uiguurien autonomisen alueen puoluekomitean pysyvän komitean jäsen ja Xinjiangin uiguurien autonomisen alueen poliittisten ja oikeusasioiden komitean sihteeri Syntymäaika: tammikuu 1964 Syntymäpaikka: Wuwei, Gansu (Kiina) Kansalaisuus: kiinalainen Sukupuoli: mies Xinjiangin uiguurien autonomisen alueen puoluekomitean pysyvän komitean jäsen ja Xinjiangin uiguurien autonomisen alueen poliittisten ja oikeusasioiden komitean sihteeri syyskuusta 2020 lähtien. Xinjiangin julkisen turvallisuuden viraston entinen johtaja ja puolueen apulaissihteeri vuodesta 2017 tammikuuhun 2021. 22.3.2021

Xinjiangin uiguurien autonomisen alueen poliittisten ja oikeusasioiden komitean sihteerinä syyskuusta 2020 lähtien Wang Mingshan on vastuussa sisäisen turvallisuuden ja lainvalvonnan ylläpitämisestä Xinjiangin uiguurien autonomisella alueella. Hänellä on siis keskeinen poliittinen asema ollessaan vastuussa uiguureihin ja muihin etnisiin muslimivähemmistöihin kohdistetun laaja-alaisen valvonta-, säilöönotto- ja indoktrinaatio-ohjelman valvomisesta.

Xinjiangin julkisen turvallisuuden viraston entisenä johtajana ja puolueen apulaissihteerinä (vuodesta 2017 tammikuuhun 2021) hänellä oli keskeinen asema Xinjiangin turvallisuuskoneistossa ja hän oli suoraan vastuussa edellä mainitun ohjelman toteuttamisesta. Xinjiangin julkisen turvallisuuden virasto on erityisesti ottanut käyttöön nimellä ”Integrated Joint Operations Platform” (IJOP) tunnetun massadataohjelman, jota käytetään miljoonien Xinjiangin alueella olevien uiguurien valvontaan ja tunnistamaan henkilöt, jotka katsotaan ”mahdollisesti uhkaaviksi”, lähetettäviksi säilöönottoleireille. Nykyisessä asemassaan ja aiemmista toimistaan johtuen Wang Mingshan on vastuussa vakavista ihmisoikeusloukkauksista Kiinassa, erityisesti uiguurien ja muiden etnisten muslimivähemmistöjen laaja-alaisista mielivaltaisista pidätyksistä ja halventavasta kohtelusta sekä heidän uskonnon- ja vakaumuksenvapautensa järjestelmällisistä loukkauksista.

8. CHEN Mingguo 陈明国 (kiinankielinen kirjoitustapa) Asema(t): Xinjiangin julkisen turvallisuuden viraston johtaja ja Xinjiangin uiguurien autonomisen alueen kansanhallituksen varapuheenjohtaja. Syntymäaika: lokakuu 1966 Syntymäpaikka: Yilong, Sichuan (Kiina) Kansalaisuus: kiinalainen Sukupuoli: mies Xinjiangin julkisen turvallisuuden viraston johtaja tammikuusta 2021 lähtien ja Xinjiangin uiguurien autonomisen alueen kansanhallituksen varapuheenjohtaja. 22.3.2021

Xinjiangin julkisen turvallisuuden viraston johtajana Chen Mingguolla on keskeinen asema Xinjiangin turvallisuuskoneistossa ja hän on suoraan osallisena uiguureihin ja muihin etnisiin muslimivähemmistöihin kohdistetun laaja-alaisen valvonta-, säilöönotto- ja indoktrinaatio-ohjelman toteuttamisessa. Xinjiangin julkisen turvallisuuden virasto on erityisesti ottanut käyttöön nimellä ”Integrated Joint Operations Platform” (IJOP) tunnetun massadataohjelman, jota käytetään miljoonien Xinjiangin alueella olevien uiguurien valvontaan ja tunnistamaan henkilöt, jotka katsotaan ”mahdollisesti uhkaaviksi”, lähetettäviksi säilöönottoleireille. Chen Mingguo on siis vastuussa vakavista ihmisoikeusloukkauksista Kiinassa, erityisesti uiguurien ja muiden etnisten muslimivähemmistöjen mielivaltaisista pidätyksistä ja halventavasta kohtelusta sekä heidän uskonnon- ja vakaumuksenvapautensa järjestelmällisistä loukkauksista.

9. JONG Kyong-thaek (alias CHO’NG Kyo’ng-t’aek) 정경택 (koreankielinen kirjoitustapa) Asema(t): Korean demokraattisen kansantasavallan (Pohjois-Korea) valtionturvallisuusministeri Syntymäaika: 1.1.1961 ja 31.12.1963 välillä Kansalaisuus: pohjoiskorealainen Sukupuoli: mies Jong Kyong-thaek on ollut Korean demokraattisen kansantasavallan (Pohjois-Korea) valtionturvallisuusministeri vuodesta 2017 lähtien. Pohjois-Korean valtionturvallisuusministeriö on johtava toimielin, joka on vastuussa Pohjois-Korean tukahduttavien turvallisuuspolitiikkojen toteuttamisesta ja joka keskittyy tunnistamaan ja tukahduttamaan poliittista mielipiteenilmaisua, ulkomailta kulkeutuvaa ”kumouksellista” tietoa ja mitä tahansa muuta toimintaa, jonka katsotaan olevan vakava poliittinen uhka poliittiselle järjestelmälle ja sen johdolle. 22.3.2021

Valtionturvallisuusministeriön päällikkönä Jong Kyong-thaek on vastuussa vakavista ihmisoikeusloukkauksista Pohjois-Koreassa, erityisesti kidutuksesta ja muusta julmasta, epäinhimillisestä tai halventavasta kohtelusta tai rangaistuksesta, laittomista, sattumanvaraisista tai mielivaltaisista teloituksista, tahdonvastaisista katoamisista sekä mielivaltaisista pidättämisistä tai vangitsemisista sekä laajasta pakkotyöstä ja naisiin kohdistuvasta seksuaalisesta väkivallasta.

10. RI Yong Gil (alias RI Yong Gi, RI Yo’ng-kil, YI Yo’ng-kil) 리영길 (koreankielinen kirjoitustapa) Asema(t): Korean demokraattisen kansantasavallan (Pohjois-Korea) sosiaaliturvaministeri Syntymäaika: 1955 Kansalaisuus: pohjoiskorealainen Sukupuoli: mies Ri Yong Gil on ollut Korean demokraattisen kansantasavallan (Pohjois-Korea) sosiaaliturvaministeri tammikuusta 2021 lähtien ja entinen Korean kansanarmeijan yleisesikunnan päällikkö vuodesta 2018 tammikuuhun 2021. Pohjois-Korean sosiaaliturvaministeriö (tunnettiin ennen kansan turvallisuuden ministeriönä tai yleisen turvallisuuden ministeriönä) on yksi johtavista laitoksista, joka on vastuussa Pohjois-Korean sortavan turvallisuuspolitiikan toteuttamisesta, myös Pohjois-Koreasta ”laittomasti” pakenevien kuulustelemisesta ja rankaisemisesta. Erityisesti sosiaaliturvaministeriön rangaistuslaitoksista vastaava yksikkö on vastuussa vankileirien ja lyhytaikaisten pakkotyöleirien toiminnasta; näillä leireillä vankeja/pidätettyjä näännytetään nälkään tahallisesti ja kohdellaan muutoinkin epäinhimillisellä tavalla. 22.3.2021

Sosiaaliturvaministeriön päällikkönä Ri Yong Gil on vastuussa vakavista ihmisoikeusloukkauksista Pohjois-Koreassa, erityisesti kidutuksesta ja muusta julmasta, epäinhimillisestä tai halventavasta kohtelusta tai rangaistuksesta, laittomista, sattumanvaraisista tai mielivaltaisista teloituksista, tahdonvastaisista katoamisista sekä mielivaltaisista pidättämisistä tai vangitsemisista sekä laajasta pakkotyöstä ja naisiin kohdistuvasta seksuaalisesta väkivallasta. Entisenä Korean kansanarmeijan yleisesikunnan päällikkönä Ri Yong Gil on vastuussa myös laajoista vakavista ihmisoikeusrikkomuksista, joihin kansanarmeija on syyllistynyt.

11. Mohammed Khalifa AL-KANI (alias Mohamed Khalifa Abderrahim Shaqaqi AL-KANI, Mohammed AL-KANI, Muhammad OmarAL-KANI) الكاني خليفة محمد (arabiankielinen kirjoitustapa) Asema(t): Puolisotilaallisten Kaniyat-joukkojen päällikkö Syntymäaika: 3.5.1979 Kansalaisuus: libyalainen Passin numero: F86JKFJF Sukupuoli: mies Mohammed Khalifa Al-Kani on puolisotilaallisten Kaniyat-joukkojen päällikkö; Libyalainen Tarhunan kaupunki oli kyseisten joukkojen määräysvallassa vuodesta 2015 kesäkuuhun 2020. Tässä asemassa hän valvoo puolisotilaallisten Kaniyat-joukkojen kaikkea toimintaa. Puolisotilaallisten Kaniyat-joukkojen päällikkönä hän on vastuussa vakavista ihmisoikeusrikkomuksista Libyassa, erityisesti laittomista teloituksista ja tahdonvastaisista katoamisista Tarhunassa vuoden 2015 ja kesäkuun 2020 välisenä aikana. Mohammed Khalifa Al-Kani ja Kaniyat-joukot pakenivat Tarhunasta Libyan itäosiin kesäkuun 2020 alussa. Tarhunasta löydettiin useita joukkohautoja puolisotilaallisten Kaniyat-joukkojen jäljiltä. 22.3.2021

12. Abderrahim AL-KANI (alias Abdul-Rahim AL-KANI, Abd-al-Rahim AL-KANI) الرحيم الكاني عبد (arabiankielinen kirjoitustapa) Asema(t): Puolisotilaallisten Kaniyat-joukkojen jäsen Syntymäaika: 7.9.1997 Kansalaisuus: libyalainen Passin numero: PH3854LY Henkilökortin numero: 119970331820 Sukupuoli: mies Abderrahim Al-Kani on puolisotilaallisten Kaniyat-joukkojen keskeinen jäsen ja kyseisten joukkojen päällikön Mohammed Khalifa Al-Kanin veli. Libyalainen Tarhunan kaupunki oli puolisotilaallisten Kaniyat-joukkojen määräysvallassa vuodesta 2015 kesäkuuhun 2020. Abderrahim Al-Kani on vastuussa sisäisestä turvallisuudesta puolisotilaallisten Kaniyat-joukkojen puolesta. Tässä tehtävässä hän on vastuussa vakavista ihmisoikeusrikkomuksista Libyassa, erityisesti laittomista teloituksista ja tahdonvastaisista katoamisista Tarhunassa vuoden 2015 ja kesäkuun 2020 välisenä aikana. 22.3.2021

Abderrahim Al-Kani ja puolisotilaalliset Kaniyat-joukot pakenivat Tarhunasta Libyan itäosiin kesäkuun 2020 alussa. Tarhunasta löydettiin useita joukkohautoja puolisotilaallisten Kaniyat-joukkojen jäljiltä.

13. Aiub Vakhaevich KATAEV (alias Ayubkhan Vakhaevich KATAEV) Аюб Вахаевич КАТАЕВ (alias Аюбхан Вахаевич КАТАЕВ) (venäjänkielinen kirjoitustapa) Asema(t): Venäjän federaation sisäministeriön osastopäällikkö Argunin kaupungissa Tšetšenian tasavallassa Syntymäaika: 1.12.1980 tai 1.12.1984 Kansalaisuus: venäläinen Sukupuoli: mies Venäjän federaation sisäministeriön osastopäällikkö Argunin kaupungissa Tšetšenian tasavallassa. 22.3.2021

Venäjän federaation sisäministeriön osastopäällikkönä Argunissa Aiub Kataev valvoo paikallisten valtion turvallisuudesta vastaavien ja poliisiviranomaisten toimintaa. Tässä tehtävässä hän valvoo henkilökohtaisesti vuonna 2017 alkanutta, laajalle levinnyttä ja systemaattista vainoa Tšetšeniassa. Sortotoimet kohdistuvat homo- ja biseksuaalisiin sekä trans- ja intersukupuolisiin (hlbti) henkilöihin tai henkilöihin, joiden oletetaan kuuluvan hlbti-ryhmiin, sekä muihin henkilöihin, joita epäillään Tšetšenian tasavallan johtajan Ramzan Kadyrovin vastustajiksi. Aiub Kataev ja hänen komentamansa joukot ovat vastuussa vakavista ihmisoikeusloukkauksista Venäjällä, erityisesti kidutuksesta ja muusta julmasta, epäinhimillisestä tai halventavasta kohtelusta, mielivaltaisista pidättämisistä ja vangitsemisista sekä laittomista tai mielivaltaisista teloituksista.

Useiden todistajien mukaan Aiub Kataev valvoi henkilökohtaisesti vankien kidutusta ja osallistui siihen.

14. Abuzaid (Abuzayed) Dzhandarovich VISMURADOV Абузайд Джандарович ВИСМУРАДОВ (venäjänkielinen kirjoitustapa) Asema(t): Nopean toiminnan erikoisyksikön (SOBR) ”Terek”-joukkojen komentaja, Tšetšenian tasavallan varapääministeri, Tšetšenian tasavallan johtajan Ramzan Kadyrovin epävirallinen henkivartija Syntymäaika: 24.12.1975 Syntymäpaikka: Akhmat-Yurt/Khosi-Yurt, entinen Tšetšeenien ja inguušien autonominen sosialistinen neuvostotasavalta (ASNT), nykyinen Tšetšenian tasavalta (Venäjän federaatio) Kansalaisuus: venäläinen Sukupuoli: mies Nopean toiminnan erikoisyksikön (SOBR) ”Terek”-joukkojen komentaja, Tšetšenian tasavallan varapääministeri, Tšetšenian tasavallan johtajan Ramzan Kadyrovin epävirallinen henkivartija. Abuzaid Vismuradov on ollut SOBRin ”Terek”-joukkojen komentaja toukokuusta 2012 lähtien. Tässä asemassa hän valvoo henkilökohtaisesti vuonna 2017 alkanutta, laajalle levinnyttä ja systemaattista vainoa Tšetšeniassa. Sortotoimet kohdistuvat homo- ja biseksuaalisiin sekä trans- ja intersukupuolisiin (hlbti) henkilöihin tai henkilöihin, joiden oletetaan kuuluvan hlbti-ryhmiin, sekä muihin henkilöihin, joita epäillään Tšetšenian tasavallan johtajan Ramzan Kadyrovin vastustajiksi. 22.3.2021

Abuzaid Vismuradov ja hänen komentamansa ”Terek”-joukot ovat vastuussa vakavista ihmisoikeusloukkauksista Venäjällä, erityisesti kidutuksesta ja muusta julmasta, epäinhimillisestä tai halventavasta kohtelusta, mielivaltaisista pidättämisistä ja vangitsemisista sekä laittomista ja mielivaltaisista teloituksista. Useiden todistajien mukaan Abuzaid Vismuradov valvoi henkilökohtaisesti vankien kidutusta ja osallistui siihen. Hän on läheinen liittolainen Tšetšenian tasavallan johtajalle Ramzan Kadyroville, joka on toteuttanut poliittisiin vastustajiinsa kohdistuvaa sortokampanjaa monen vuoden ajan.

15. Gabriel Moses LOKUJO - Asema(t): Etelä-Sudanin kansan puolustusjoukkojen (SSPDF) kenraalimajuri Kansalaisuus: eteläsudanilainen Sukupuoli: mies Etelä-Sudanin kansan puolustusjoukkojen (SSPDF) kenraalimajuri. Gabriel Moses Lokujo on vastuussa vakavista ihmisoikeusloukkauksista Etelä-Sudanissa, erityisesti laittomista, sattumanvaraisista tai mielivaltaisista teloituksista. Toukokuussa 2020 kolme oppositiossa olevan Sudanin kansan vapautusliikkeen (SPLA-IO) upseeria siepattiin ja teloitettiin kenraalimajuri Lokujon määräyksestä. 22.3.2021